شەفەق نیوز/ وە هووکار هیزگردن ئاگر لەناو
کارگەیگ لە وڵات چین 36 کەس گیان لە دەسدان و دوو کەسیش بی سەروشوینن.
ئاژانس خەوەری نوو چین "شینخوا"
وت ، ئاگرەگە لە ئیوارەی دویکە دووشەممە هیزگردیە لەناوکارگەیگ لەناو شار ئەنیانغ
لە ولایەت هینان لە لەناوراس چین.
ئاژانسەگە زانیاری زیاتر نەخستیەسە روی.
رویداوەیل پیشەسازی لە چین بەربڵاوە، فرەجار
لەوەر پابەند نەوینە وە یاسایەسل سەلامەتی.
لە مارس ساڵ 2019 تەقینەوەیگ لەناو کارگەی
مادەی کیمایی لە یانتشینغ رویدا ک 260کم لە شەنغهای دویرە، 78 کەس کوشیا ئەو
ماڵەیل کەفنە تا دویری کیلۆمەتریگ رمیان.
و
لە ساڵ 2015 وە تەقینەوەی گەپیگ ک لەناو ئەماریگ مادەی کیمایی لە باکوور تیانجین
رویدا 165 کەس کوشیان، وە یەکیگ لە گەنترین رویداوەیل پیشەسازی دانریەێد لە چین.
